TECHNICKÁ   SPRÁVA

BÚRACIE PRÁCE

Identifikačné údaje stavby a investora:

Názov stavby : 		OBJEKT SKLADU - UL.PRI PRACHÁRNI
				SÚPISNÉ ČISLO: 2459,KOŠICE IV
Umiestnenie stavby : 	ulica Pri Prachárni , p.č. 501/32
Katastrálne územie :	Košice – Južné Mesto
Investor :	MESTO KOŠICE ,TRIEDA SNP 48/A, 040 11 KOŠICE
Objednávateľ :	MESTO KOŠICE ,TRIEDA SNP 48/A, 040 11 KOŠICE 
Charakter stavby :	Búracie povolenie jestvujúcej stavby RD
Zhotoviteľ projektovej dokumentácie :
				HALA projekt , Hroncova 3, Košice
Číslo zákazky :		01.04.2013
Stupeň projektu :		Projekt  stavby –  búracie práce

Základné údaje charakterizujúce stavbu a prevádzku:

Obsahom tohto projektu je asanácia objektu skladu – búracie práce,
a práce spojené s vyprataním a uvoľnením parcely č.501/32 a susediacich parciel zasiahnutých búraním , v katastri Južné Mesto .

Objekt nie je priamo napojený na inžinierske siete .

Obsah a rozsah dokumentácie je vypracovaný v súlade s platným zákonom č. 50/1976 o územnom plánovaní a stavebnom poriadku ( Stavebný zákon ) v znení neskorších predpisov (Z.č.237/2000), v súlade s vyhláškou č.453/2000 Z.z., ktorou sa vykonávajú niektoré ustanovenia tohto zákona ako aj ďalších predpisov súvisiacich s prípravou a realizáciou stavieb. 

Prehľad východiskových podkladov:

Zhotoveniu dokumentácie pre účely vydania povolenia predchádzali konzultácie s objednávateľom, ako aj s budúcim prevádzkovateľom.

Ďalej pre spracovanie projektu boli použité nasledovné podklady :
•	Kópia z katastrálnej mapy riešenej lokality
•	Kópia výpisu z listu vlastníctva evidovaného na odbore katastra nehnuteľnosti 
•	Zameranie skutkového stavu
•	Vyjadrenia orgánov štátnej správy
•	Vyjadrenia správcov podzemných a nadzemných vedení

Objekt sa nachádza na parcele , ktorá je plne vo vlastníctve investora.
Práce riešené v rámci tohto projektu budú realizované v priestore jestvujúceho pozemku, ktorý je celý vo vlastníctve investora .

Jestvujúci stav:

	Parcela č.501/32 sa nachádza v Košiciach v MČ – Juh . Dopravné napojenie je cez ulicu Pri prachárni .	Na predmetnej parcele sa nachádza objekt – sklad , objekt s súpisným číslom 2459.

Zastavaná plocha 245 m2

Jestvujúci objekt je jednopodlažný , nepodpivničený . Materiálovo sa jedná o klasicky murovanú stavbu z kvádrov pôrobetónových. Z časti sú domurované z  CP a  CDm na MVC . Omietka – vápennocementová .  Podlahy betónové. Strecha pultová so živičnou krytinou. Zastropenie objektu je panelovým stropom. Objekt je z dvoch strán lemovaný okapovým chodníkom . V severnej časti sa nachádza montážna jama. Výplne otvorov sú drevené bez zasklenia. Výplne otvorov sú zamurované , alebo opatrené oceľovými mrežami.

Asanácia stavby je neodkladná aj z hľadiska statiky stavby a hygieny prostredia .

Postup prác na stavbe:

-odpojenie stavby od prípojok inž. sietí – vodovod , kanalizácia , elektro
Siete sú odstavené , ich stav v zemi nie je zdokumentovaný, dodávateľ stavby vyžiada správcov sietí o ich stanovisko k sanácii stavby.

-demontáž krytiny a bleskozvodovej sústavy
Krytina je celoplošne natavená , živičná. Oplechovanie je obvodové z pozinkovaného plechu.

-demontáž stropných panelov
Stropné panely sú o šírke 1200 mm , dĺžka 6000 mm , výška 250 mm , dutinové-Spirol

-zbúranie stien 
Steny sú hrúbka 250 – 300 mm z pôrobetónových , škvárobetónových tvárnic . Priečky sú murované prevažne s CDm .

-demontáž podláh a výplní okien a dverí
Podlahy sú betónové o hrúbke cca 150 mm.
Okná – časť okien je drevená
Dvere – na stavbe sú len zárubne

-zbúranie základových konštrukcií
Predpokladané základové pásy do nezamrznej hĺbky – 800-900mm pod terénom,z prostého betónu.

-uskladnenie stavebnej sute na skládku 
-uskladnenie komunálneho odpadu na skládku
-vyčistenie parcely od komunálneho odpadu
1./vypratanie komunálneho odpadu – priľahlé parcely
Komunálny odpad – spalovňa odpadu - 17 m3
2./výrub náletovej zelene – 15 m3
3./samotné búranie stavby – viď výkaz výmer

-zarovnanie terénu po niveletu pôvodného terénu
Je nutné zarovnanie terénu na pláň zhodnú s okolitým terénom. Zahumusovanie zeminou, zatrávnenie plochy zmesou trávy parkovej, čiastočne úprava terénu vysypaním pemzy, resp. štrkodrvy (úsek v časti vedúcej komunikácie).

Súčasťou dokumentácie je aj fotodokumentácia stavby a okolia .

Charakteristika územia, dotknuté ochranné pásma, požiadavky na demolácie a výrub zelene

V záujmovej lokalite, ani v jej blízkosti sa nenachádzajú žiadne chránené územia, pamiatkové rezervácie. Ochranné pásma jestvujúcich inžinierskych sietí budú pri realizácii búracích prác dodržané v súlade s požiadavkami platných predpisov a technických noriem. 

Vplyv stavby na životné prostredie
   
Stavebná suť z búracích prác bude odvezená na skládku stavebného odpadu . Vykopaná zemina a ornica bude odvezená na skládku depónií  a použitá na konečné terénne úpravy. Zhromaždenie všetkých odpadov prebieha na vyhradených a označených miestach, ktoré sú zabezpečené proti úniku nežiaducich látok do životného prostredia. V prevádzke bude odpad priebežne zhromažďovaný do doby zabezpečenia jeho zneškodnenia v zariadeniach pre tento účel určených. Pre zabezpečenie zneškodňovania uvedených odpadov podľa platnej legislatívy v odpadovom hospodárstve bude uzatvorená zmluva s oprávnenou organizáciou v Zmysle zákona č. 223/2001. Uvedená firma musí vlastniť na túto činnosť príslušné povolenia orgánov štátnej správy v odpadovom hospodárstve, pričom odobraté odpady budú firmou prepravené k prevádzkovateľom zariadení na zneškodňovanie odpadov ( skládky, spaľovne nebezpečného odpadu ), alebo budú upravené na zariadeniach pre úpravu odpadov vákuovo destiláciou, extrakciou prípadne fyzikálnou úpravou. Odber odpadov sa uskutoční v zmluvne dohodnutých termínoch. 
Organizácie – vykonávajúce zmluvné zneškodnenie odpadov musia byť na tieto úkony spôsobilé v zmysle Zákona č. 223/2001.

Predpokladaný odpad zo stavby

Odpad z demontáže jestvujúcich potrubných rozvodov + káble
17	Stavebné odpady a odpady z demolácií
17 04	Kovy
17 04 05 Železo a oceľ
Charakter odpadu – odpad obyčajný

Káble
17 04	Kovy
17 04 11 	Káble iné ako uvedené pod číslom 17 04 10
Charakter odpadu – odpad obyčajný

Odpad z búracích prác
17		Stavebné odpady a odpady z demolácií
17 01		Betón, tehly, dlaždice, obkladačky a keramika
17 01 07	Betón, tehly, dlaždice, obkladačky a keramika iné ako uvedené pod číslom 17 01 06
Charakter odpadu – odpad obyčajný

Sklobetóny
17		Stavebné odpady a odpady z demolácií
17 02		Drevo, sklo, plasty
17 02 02	Sklo
Charakter odpadu – odpad obyčajný
Sutina bude roztriedená  a likvidovaná v zberných kontajneroch a odvezená na skládku.

Bezpečnosť práce:
Pri práci je nutné dodržiavať predpisy bezpečnosti práce - zák. 124/2006 a následné súvisiace predpisy.

Košice  4.2013
Vypracoval : Kolektív 
Ing. Hanuliak Ladislav Aut. Ing.